# Fins-Sent-Genèis

Fins-Sent-Genèis (Fix-Saint-Geneys en francés) z-es una comuna de Velai e d'Auvèrnhe, situada dins lo departament delh Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Fins-Sent-Genèis :
| Varenas de Sent Onorat | Alègre | |
| Senta Gènia de Vilanòva | | Vernassal |
| Vissac e Auteirac | | Vazeilles-Limandre |

## Toponimia

Las fòrmas ancianas son ecclesia... S. Juliani... in comitatu Velavensi... in vicaria Civitatis vetulae, en latin, en 943, In villa quae dicitur Fimum Canis in pago Vellaico, en latin, vas 985, in eodem Vellaico, in pago quem Fimes vocant, unam ecclesiam in honore S. Juliani dedicatam, en latin, en 993, Ecclesia de Fix, vas 1343, S. Julien-de-Fis, en 1379, S. Julien-de-Fiz, en 1401, Parochia S. Juliani de Finis, dioc. S. Flori, en 1458, Fix-d'Auvergne, en 1790, Fix-Villeneuve, nomenclatura oficiala, en 1802 (per Fins lo Bas), Villa de Fis, en 1272, Ecclesia S. Genezii de Fys, en 1326, S. Genez-de-Fiz, en 1401, Fix-de-Velai, en 1790, Gineys-de-Fix, en 1794 (per Fins lo Naut). Fins ven del latin finis, « limit » que serviá per de luòcs plaçats a la fronteira de doss ciutats galas.

### Vairac

Las fòrmas ancianas son Veyrac en 1461, Veyracum en 1474. Vairac ven delh nom latin d'òme Varius, ambelh sufixe -acum

## Istòria

Jos l'Ancian Regime, i aguèt doas parròquias a Fins, la una en Brivadés (Auvernhe) e l'autra en Velai (e Senta Gènia de Vilanòva èra pas parròcha). La mapa Cassini mòstra Fix le Haut e Fix le Bas en los inversant. La correspondéncia es doncas :
* sud-oèst, Fins lo Bas, glèisa de Sent Julian, Auvèrnhe, diocèsi de Sant Flor, archipreirat de Lanjac; lo prior de Sant Pèire lo Monastièr delh Puèi presentava a la cura;
* nòrd-èst, Fins lo Naut, glèisa de Sent Genèis, Velai, diocèsi delh Puèi de Velai, archipreirat de Sent Pàulhan; l'avesque delh Puèi presentava a la cura (empacha pas qu'al civil Fins lo Naut èra de la província d'Auvèrnhe, de l'eleccion de Briude, de la subdelegacion de La Chaa Dieu e delh ressòrt delh presidial de Riam).
En 1860, lo barri de Fins Bas, los vilatges o chastèls de La Bastida, Veyrac (o Vairac?), Aubaron, situats al sud o al sud-oèst de Fins, qu'apartenián a la comuna de Vilanòva saguèron estachats a Fins.

## Administracion

Lista delhs cònsols successius :
| Periòde | Periòde | Identitat | Etiqueta |
| 2020 | (2026) | Jean-François Gallien | |
| març de 2001 | 2020 | Jean-Paul Bérard | divèrs dreita |
| | 2001 | | |
| Totas las donadas non son pas encara conegudas. |||||
* Davant la refòrma cantonala de 2014, aplicada en 2015, la comuna èra delh canton d'Alègre; es avòra delh canton de Sant Pàulhan.

## Demografia

modificar « persona »  v · d · m 
Evolucion demografica Populacion comunala actuala (2013): 135, totala: 139 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 144 | 169 | 192 | 201 | 215 | 270 | 259 | 246 | 231 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 244 | 591 | 594 | 1 163 | 538 | 532 | 1 442 | 1 541 | 525 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 475 | 472 | 443 | 393 | 404 | 401 | 433 | 377 | 319 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 304 | 269 | 229 | 190 | 173 | 138 | 149 | 152 | 147 155 |
| 2009 | 2010 |
| 143 151 | 139 147 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* L'aument de populacion de 1861 s'explica per l'estachament de Fins Bas, qu'aparteniá a la comuna de Senta Gènia de Vilanòva. Lo de 1886 e 1891 es contemporanèu d'una baissa d'importància comparabla a Ceu d'Alègre; s'agís pas d'un eschamge de territòris perqué las doás comunas se tòchan pas. S'agís pas tanpauc de trabalhs per la construccion de la linha Sent Jòrgi d'Aurac-Lo Puèi de Velai, achabada en 1874.
* En 2018 la populacion èra de 128 abitants e la densitat èra de 16,18 ab/km².

## Ligams extèrnes

* Fins Sent Genèis sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Fins-Sent-Genèis».
* 1 2 https://gallica.bnf.fr/ark:/12148/bpt6k392965/f170.image Dictionnaire Topographique... de la Haute-Loire, p. 121
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 281
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 294 https://gallica.bnf.fr/ark:/12148/bpt6k392965/f343.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 693, a Vairé, per d'autres luòcs
* ↑ https://gallica.bnf.fr/ark:/12148/bpt6k392965/f170.image Dictionnaire Topographique... de la Haute-Loire, p. 121